b'\n_START_ARTICLE_\nPatton Oswalt\n_START_SECTION_\nUra\n_START_PARAGRAPH_\nOswalt aloitti uransa stand up -koomikkona vuonna 1996 ja vuotta my\xc3\xb6hemmin h\xc3\xa4n n\xc3\xa4ytteli omassa komediasarjassaan HBO:lla. Vuonna 1998 Oswalt tuli tunnetuksi televisiosarjasta Kellarin kunkku, jossa h\xc3\xa4n n\xc3\xa4ytteli vuoteen 2007 asti. Sarjan aikana h\xc3\xa4n esiintyi muissa televisiosarjoissa, kuten Kalenterityt\xc3\xb6t, Reno 911! ja Crank Yankers. Oswalt on tehnyt my\xc3\xb6s \xc3\xa4\xc3\xa4nirooleja animaatiosarjoihin Batman of the Future, Kim Possible, Batman ja Paavo Pesusieni sek\xc3\xa4 animaatioelokuvaan Rottatouille. Viimeksi mainitusta h\xc3\xa4n sai Annie-ehdokkuuden parhaasta \xc3\xa4\xc3\xa4nin\xc3\xa4yttelyst\xc3\xa4 animaatioelokuvassa.'